આત્મકથાના લોકાર્પણ પ્રસંગે દિલીપ કુમાર, તેમના પત્ની સાયરાબાનુ, અમિતાભ બચ્ચન, ધર્મેન્દ્ર, આમિર ખાન, કરણ જૌહર સહિત બૉલીવુડના તમામ નવા-જૂના દિગ્ગજો હાજર રહ્યાં. આ કાર્યક્રમની રજુઆત કરણ જૌહરે કરી. આ પ્રસંગે સુરસામ્રાજ્ઞી લતા મંગેશકરે દિલીપ કુમારની શાનમાં પોતાના અવાજનો જાદુ પાથર્યો. અમિતાભ બચ્ચને દિલીપ સાહેબની આત્મકથાના કેટલાંક અંશો વાંચી સંભળાવ્યાં, તો આમિર ખાને દિલીપ સાહેબ પર લખેલી પ્રસૂન જોશીની કવિતાનું વાંચન કર્યું. ધર્મેન્દ્રે પણ દિલીપ સાથેના અનુભવો શૅર કર્યાં.